Buena part d'as localidatz d'esta rechión administrativa feban part d'a Posavina Bosniana (Bosanska Posavina), rechión natural de mayoría relativa crovate antes d'a Guerra de Bosnia, quan os serbos prenioron o control d'esta zona pa que esdevenís un corredor entre as zonas de mayoría serba de l'este y l'ueste de Bosnia. Bi habió muitos crovates y bosniacos que se refuchioron en a redolada de Slavonki Brod (Eslavonia, Croacia, en l'atra marguin d'o río Sava), y no en tornoron. Os acuerdos de Dayton de 1995 no nomás ratificoron l'anexión d'este corredor que precisaban os serbos pa fer viable a suya entidat politica y administrativa, tamién permitioron ixamplar o corredor con l'anexión de localidatz a on que os crovates heban puesto resistir a ofensiva serba.